પ્રથમ વખત ફૂટબોલ વર્લ્ડ કપની યજમાની કરી રહેલા રશિયાએ ઉદ્દાઘટન મેચમાં જ સાઉદી અરબને 5-0થી કચડીને શાનદાર શરૂઆત કરી હતી. ત્યારબાદ બીજા મુકાબલામાં ઈજિપ્તને 3-1થી હરાવ્યું હતું. જોકે, ત્રીજી અને અંતિમ ગ્રૂપ મેચમાં તેમને ઉરૂગ્વે વિરુદ્ધ 3-0થી પરાજયનો સામનો કરવો પડ્યો હતો. પરંતુ તેમ છતાં ટીમ નોકઆઉટમાં પહોંચી ગઈ હતી. નોકઆઉટમાં રશિયાએ અદ્દભુત પ્રદર્શન કર્યું હતું અને 2010ની ચેમ્પિયન સ્પેનની ટીમને પેનલ્ટી શૂટઆઉટમાં 4-3થી પરાજય આપીને ક્વાર્ટર ફાઈનલમાં પ્રવેશ કર્યો હતો. જોકે, ક્વાર્ટર ફાઈનલમાં તે આ જાદૂઈ પ્રદર્શનનું પુનરાવર્તન કરી શક્યું ન હતું અને તેનો નિરાશાજનક અંત આવ્યો હતો.